ZAPISNIK

Sastavljen na 12. sjednici Školskog odbora dana 23.03.2023. koja je održana u prostorijama škole.

Nazočni: Tomislav Petek, Biljana Matišić, Andrea Masnec, Mateja Šimek, Mirjana Fugaj, Dalibor Rebić

Nenazočni: Danko Uroić

Ostali nazočni: Vlado Starešec, ravnatelj, Danijela Jelenčić, voditeljica računovodstva, Biljana Vojvodić, zapisničar

***D n e v n i r e d :***

1. Usvajanje zapisnika s prethodne sjednice

2. Završno financijsko izvješće za 2022. g.

3. Prijedlog godišnjeg izvještaja o izvršenju financijskog plana za

razdoblje 01.01.- 31.12. 2022.

1. Način financiranja prehrane učenika u školi nakon 01.01. 2023.
2. Izleti i ekskurzije – davanje odobrenja
3. Izvješće o stanju sigurnosti i preventivne mjere
4. Izmjene i dopune Statuta OŠ Gradec
5. Razno
6. Na prošloj sjednici koja je održana elektronskim putem 27.12.2022. Školski odbor donio je sljedeće Odluke:

**Školski odbor je jednoglasno donio Odluku o usvajanju Rebalansa II za 2022. godinu.**

**Školski odbor je jednoglasno donio Odluku o usvajanju Plana nabave za 2023. godinu.**

Školski odbor je informiran o donošenju plana klasifikacijskih i brojčanih oznaka za 2023.

**Školski odbor jednoglasno je donio Odluku o davanju prethodne suglasnosti za zapošljavanje Anđelka Barišića na određeno vrijeme od 20 sati tjedno u nastavi hrvatskoga jezika do povratka Andreje Jerković Tare**.

**Školski odbor jednoglasno je donio Odluku o davanju prethodne suglasnosti za zapošljavanje Sanele Bošnjak na određeno vrijeme od 4 sata tjedno u nastavi informatike do povratka Ivane Gašparić**.

Napomena: Kandidat Anđelko Barišić je nakon donošenja suglasnosti podnio zahtjev za odustanak od radnog mjesta zbog zapošljavanja na drugom radnom mjestu. Na radno mjesto hrvatskoga jezika zaposlena je Laura Medverec na određeno vrijeme koja se također javila na natječaj. Zapisnik s prethodne sjednice jednoglasno je usvojen.

1. Završno financijsko izvješće – voditeljica računovodstva Danijela Jelenčić

**Školski odbor jednoglasno je donio Odluku o prihvaćanju završnog financijskog izvješća za 2022.**

3.Prijedlog godišnjeg izvještaja o izvršenju financijskog plana za

razdoblje 01.01.- 31.12. 2022. – voditeljica računovodstva predstavila izvješće.

**Školski odbor jednoglasno je donio Odluku o izvršenju financijskog plana za razdoblje od 01.01.-31.12.2022.**

Ravnatelj izjavio da se poslovanje održava redovno i istaknuo dobru suradnju s Zagrebačkom županijom.

**Školski odbor je jednoglasno donio Odluku o raspodjeli rezultata i pokriću manjka prihoda za 2022.**

1. Način financiranja prehrane učenika u školi nakon 01.01. 2023.

Do 1.1. 2023. roditelji su financirali školsku kuhinju, ali nakon 01.01. započeo je projekt besplatne prehrane u školskoj kuhinji. Uz redovno financiranje Općina Gradec nam je izašla u susret s 0,27. Prema MZO se svaki mjesec šalju izvješća da smo potrošili sva sredstva, ako potrošimo tada se ostatak namiruje od Općine. Nemamo dugovanja, sredstva se u potpunosti namjenski troše. Učitelji i tehničko osoblje svoju prehranu plaćaju mjesečno. Predsjednik ŠO napomenuo da Ministarstvo plaća obroke prema broju učenika koji razrednici označe u e-dnevniku do kraja mjeseca.

Škola je nabavila novi kuhinjski inventar, konvekcijsku pećnicu i dr., nabavljeno je 9 novih blagovaonskih stolova, perilicu posuđa u PŠ Cugovec.

Na vijeću Roditelja nije bilo primjedbi na jelovnik.

1. Izleti i ekskurzije – davanje odobrenja

Za odlazak učenika u inozemstvo potrebno je odobrenje Školskog odbora za odlazak u Sloveniju (Postojna). Također na svakom početku školske godine roditelji daju suglasnosti za odlazak na izlete.

**Školski odbor jednoglasno je donio Odluku o suglasnosti za putovanje učenika osmih razreda u Postojnu u Sloveniji.**

1. Izvješće o stanju sigurnosti i preventivne mjere

Stanje sigurnosti je u redu, nema nikakvih sukoba među učenicima. Nema potrebe za intervencijama, nema nezadovoljstva među roditeljima. Ravnatelj informirao Školski odbor o složenoj situaciji tj.nezadovoljstvu roditelja u 1.r. PŠ Cugovec što nastavu pohađaju učenici romske nacionalnosti koji su različite dobne skupine 13, 14 , 8 g., pojavile su se krađe itd. Izrečene su pedagoške mjere(ukor) učenicama tako da se to drži pod kontrolom. Pokušavaju se iznaći različita rješenja. Dat je prijedlog roditeljima da se izvrši akcelaracija učenika da završe 2 razreda u 1 godini.

1. Izmjene i dopune Statuta OŠ Gradec

Naš osnivač Zagrebačka županija poslala nam je upute po kojima je potrebno uskladiti odredbe Statuta koje se odnose na način sazivanja i održavanja sjednica Školskog odbora (pročitano), zatim odredbe koje se odnose na slučajeve razrješenja dužnosti člana školskog odbora uz dodavanje novog članka koji glasi: „Ukoliko član Školskog odbora iz neopravdanih razloga ne prisustvuje na 3 uzastopne sjednice ravnatelj Škole dužan je o tome obavijestiti Osnivača putem nadležnog upravnog tijela.“

Zatim ostale izmjene odnose se na izmjene svih iznosa koji se u statutu navode u kunama izraziti u eurima. Nadalje potrebno je Statut uskladiti s odgovarajućom terminologijom prema Zakonu o proračunu. Uskladiti djelatnost škole sa djelatnošću koja je upisana u registru Trgovačkog suda u Zagrebu.

Osnivaču je potrebno poslati dopis i tekst prijedloga Odluke o izmjenama i dopunama Statuta koji ne potpisuje predsjednik ŠO budući da je to tek prijedlog, zatim obrazloženje zašto se predlažu izmjene i dopune, pravna osnova i dr. te priložiti zaključak koji će danas Školski odbor donijeti o utvrđivanju prijedloga Odluke o izmjenama i dopunama Statuta koji treba biti ovjeren i potpisan od strane predsjednika Školskog odbora. Sve to dužni smo dostaviti osnivaču putem Upravnog odjela za odgoj i obrazovanje n/r Vjerana Štublina do 18.04. 2023.

**Školski odbor jednoglasno je donio Odluku o donošenju Zaključka kojim se utvrđuje prijedlog Odluke o izmjenama i dopunama Statuta Osnovne škole Gradec.**

Zaključak će se uputiti Osnivaču na suglasnost.

1. Razno

Ravnatelj informirao Školski odbor o prelasku jednog učenika u matičnu školu Gradec u 1. razred zbog obiteljske situacije i nemogućnosti prijevoza.

Eksperimentalni program cjelodnevne nastave, ravnatelj zatražio odobrenje za razmatranje tog programa. Nakon dobivenih informacija prema rasporedu po županijama ravnatelj izvijestio članove Školskog odbora da će ih na vrijeme informirati.

Predsjednik ŠO objasnio da još nismo dobili službena tumačenja već samo imamo informacije iz medija. Povela se rasprava oko dostupnih informacija o uvođenju cjelodnevne nastave, prema navodima dobila bi se dodatna sredstva za uređenje školskih kuhinja i ostalo.

Zapisničar: Predsjednik Školskog odbora:

Biljana Vojvodić Tomislav Petek